Το "**Love Will Tear Us Apart**" είναι τραγούδι του αγγλικού ροκ συγκροτήματος Joy Division, το οποίο κυκλοφόρησε τον Ιούνιο του 1980 ως single εκτός κάποιου άλμπουμ. Οι στίχοι του ήταν εμπνευσμένοι από τα συζυγικά προβλήματα του τραγουδιστή Ίαν Κέρτις ο οποίος υπέφερε από ψυχικά προβλήματα.  Το single κυκλοφόρησε ένα μήνα μετά την αυτοκτονία του. 

Το τραγούδι έχει κριθεί ως ένα από τα καθοριστικότερα τραγούδια της εποχής του. Το 2002, το New Musical Express χαρακτήρισε το "Love Will Tear Us Apart" ως το μεγαλύτερο single όλων των εποχών, ενώ το περιοδικό Rolling Stone το 2004 το κατέταξε ανάμεσα στα 500 καλύτερα τραγούδια όλων των εποχών.

Ηχογράφηση
----------

Οι Joy Division ηχογράφησαν για πρώτη φορά το "Love Will Tear Us Apart" στα Pennine Studios στο Όλνταμ στις 8 Ιανουαρίου 1980. Αυτή η έκδοση ήταν παρόμοια με την έκδοση που έπαιξε ζωντανά η μπάντα. Ωστόσο, στον Κέρτις και στον παραγωγό Martin Hannett δεν άρεσε το αποτέλεσμα και για αυτό το λόγο το συγκρότημα βρέθηκε στα Strawberry Studios στο Stockport τον Μάρτιο για να το ξαναηχογραφήσουν.

Ο Bernard Sumner έπαιξε μια 12-χορδη κιθάρα Eko. Ενώ ο Κέρτις γενικά δεν έπαιζε κιθάρα, για να εκτελέσει το τραγούδι ζωντανά, το συγκρότημα του δίδαξε πώς να τραβάει μια χορδή της D ματζόρε. Ο Sumner είπε:

> « Ο Ίαν δεν ήθελε πραγματικά να παίξει κιθάρα, αλλά για κάποιο λόγο θέλαμε να παίξει. Δεν θυμάμαι τον λόγο τώρα ... Του δείξαμε πώς να παίζει μία D και γράψαμε ένα τραγούδι. Αναρωτιέμαι αν γι 'αυτό γράψαμε το "Love Will Tear Us Apart". Νομίζω ότι έπαιξε ζωντανά με αυτήν γιατί εγώ έπαιζα πλήκτρα.»
> 
> 

Ενώ οι Joy Division έκαναν την ηχογράφηση, οι U2 βρίσκονταν στο στούντιο για να βρουν τον Hannett για την παραγωγή του single τους "11 O'Clock Tick Tock". Ο τραγουδιστής των U2 Bono είπε για τη συνάντηση:

> « Η συνομιλία με τον Κέρτις είναι ... ή ήταν μια περίεργη εμπειρία επειδή ήταν πολύ ζεστή ... φαινόταν σαν να ήταν δύο πρόσωπα μέσα του. Ήταν πολύ καλός και ευγενικός. Αλλά όταν πήρε το μικρόφωνο, υπήρχε μια άλλη ενέργεια και ξέρεις το "Love Will Tear Us Apart", όταν κυκλοφόρησε το κομμάτι... ήταν σαν να υπήρχαν δύο ξεχωριστές προσωπικότητες οι οποίες διαλύθηκαν.»
> 
>

Μουσικό βίντεο
--------------

Το έγχρωμο βίντεο κλιπ που γυρίστηκε, ξεκινά με ένα πλάνο που οδηγεί σε μια σκάλα που καταλήγει προς μια πόρτα, η οποία ανοίγει από το εσωτερικό από ένα χέρι. Υπάρχουν διάφορα ονόματα στην ξύλινη πόρτα, συμπεριλαμβανομένων των συντομογραφιών των μελών της μπάντας. Το επόμενο πλάνο δείχνει το χέρι του Bernard Sumner να παίζει συνθεσάιζερ (ARP Omni-2), μετά τον Stephen Morris στα ντραμς και τέλος τον Peter Hook στο μπάσο (Yamaha BB1200). Ακολουθεί μια μακρά λήψη ολόκληρου του γκρουπ στην αίθουσα, που περιβάλλεται από μουσικό εξοπλισμό και προβολείς. Στη μέση είναι ο τραγουδιστής Ian Curtis με μια λευκή ηλεκτρική κιθάρα VOX .

Στην συνέχεια τα μέλη της μπάντας μπορούν να φανούν εναλλάξ .Στο τέλος του βίντεο, η πόρτα εμφανίζεται ξανά, η οποία ανοίγεται από το χέρι-φάντασμα όπως στην αρχή του κλιπ για να αποκαλύψει την πλέον έρημη αίθουσα.

Μια κόκκινη λάμψη δίνει στο βίντεο ένα επιπλέον μη πραγματικό στοιχείο. 

Το βίντεο ηχογραφήθηκε στις 15 Απριλίου 1980 στο TJ Davidson's Rehearsal Studio, πρώην αποθήκη στο Μάντσεστερ.

Κληρονομιά
----------

Η επιτύμβια στήλη στον τάφο του Κέρτις έχει σκαλισμένο με κεφαλαία γράμματα το τίτλο του τραγουδιού έπειτα από επιθυμία της συζύγου του.

Το "Love Will Tear Us Apart" ήταν το σινγκλ της χρονιάς του 1980 σύμφωνα με το NME και καταγράφηκε ως το καλύτερο single όλων των εποχών από το NME το 2002.

Το 2004, το τραγούδι κατατάχθηκε στην 179η θέση από το περιοδικό Rolling Stone μεταξύ των 500 καλύτερων τραγουδιών όλων των εποχών. Το 2011, το τραγούδι κατατάχθηκε στη θέση 181. Τον Μάιο του 2007, το NME το κατέταξε στη θέση 19 στη λίστα των 50 Greatest Indie Anthems Ever, μία θέση μπροστά από ένα άλλο τραγούδι των Joy Division, το "Transmission". Το τραγούδι αναφέρεται επίσης ως ένα από τα 5 καλύτερα τραγούδια indie όλων των εποχών στο "All Time Indie Top 50". 

Το τραγούδι έφτασε στο νούμερο 1 στην εναρκτήρια δημοσκόπηση των Triple J Hottest 100 του 1989 και πάλι μετά το 1990. Τα Χριστούγεννα του 2011, οι ακροατές του Phantom FM του Δουβλίνου ψήφισαν το "Love Will Tear Us Apart" ως το αγαπημένο τραγούδι όλων των εποχών. Επιπλέον, το 2012, για τον εορτασμό της 60ης επετείου του NME, καταρτίστηκε μια λίστα με τα 100 Μεγαλύτερα Τραγούδια και η λίστα ολοκληρώθηκε με το "Love Will Tear Us Apart". Ο Σέρβος ροκ μουσικός, δημοσιογράφος και συγγραφέας Dejan Cukić έγραψε για το "Love Will Tear Us Apart" ότι ανήκει στα 46 τραγούδια που άλλαξαν την ιστορία της δημοφιλούς μουσικής στο βιβλίο του το 2007 4*5 obrtaja: Priče o pesmama*. Το 2015, το διαδικτυακό περιοδικό Pitchfork κατέταξε το "Love Will Tear Us Apart" έβδομο στη λίστα με τα 200 καλύτερα τραγούδια της δεκαετίας του 1980.

Παραπομπές
----------

1. ↑  Curtis, Deborah (2005) [1995]. *Touching from a Distance: Ian Curtis and Joy Division*. Faber and Faber. σελ. 141. ISBN 978-0-571-17445-4.
2. ↑  Friskics-Warren, Bill (2005). *I'll Take You There: Pop Music and the Urge for Transcendence*. Continuum. σελ. 98. ISBN 0-8264-1700-0. the cascading melody of Joy Division's sublimely gloomy post-punk anthem, 'Love Will Tear Us Apart'
3. ↑  «Joy Division and Ian Curtis: the myths». *New Internationalist* (στα Αγγλικά). 1 Ιουνίου 2018. Ανακτήθηκε στις 6 Ιανουαρίου 2021.
4. ↑  «Joy Division studio sessions». *www.joydiv.org*. Ανακτήθηκε στις 6 Ιανουαρίου 2021.
5. 1 2  Graham, Pat, 1970- (2011). *Instrument*. San Francisco: Chronicle Books. σελ. 40. ISBN 978-1-4521-0895-7. 776997441. CS1 maint: Πολλαπλές ονομασίες: authors list (link)
6. ↑  «Bono recalls meeting "beautiful soul" Ian Curtis for the first time». *Radio X* (στα Αγγλικά). Ανακτήθηκε στις 6 Ιανουαρίου 2021.
7. ↑  «Joy Division Equipment». *www.joydiv.org*. Ανακτήθηκε στις 6 Ιανουαρίου 2021.
8. ↑  «Joy Division promotional videos». *www.joydiv.org*. Ανακτήθηκε στις 6 Ιανουαρίου 2021.
9. ↑  «Joy Division Places of Interest». *www.joydiv.org*. Ανακτήθηκε στις 6 Ιανουαρίου 2021.
10. ↑  Curtis, Deborah,. *Touching from a distance*. London. σελ. 138. ISBN 978-0-571-32241-1. 890160963. CS1 maint: Πολλαπλές ονομασίες: authors list (link)
11. ↑  «1980 Best Albums And Tracks Of The Year - NME». *NME | Music, Film, TV, Gaming & Pop Culture News* (στα Αγγλικά). 10 Οκτωβρίου 2016. Ανακτήθηκε στις 6 Ιανουαρίου 2021.
12. ↑  «The RS 500 Greatest Songs of All Time». Αρχειοθετήθηκε από το πρωτότυπο στις 8 Ιανουαρίου 2021. Ανακτήθηκε στις 10 Ιανουαρίου 2021.
13. ↑  Stone, Rolling· Stone, Rolling (11 Δεκεμβρίου 2003). «500 Greatest Songs of All Time». *Rolling Stone* (στα Αγγλικά). Ανακτήθηκε στις 6 Ιανουαρίου 2021.
14. ↑  «Top 50 Indie Songs | 23 Indie Street». *23indie* (στα Αγγλικά). Ανακτήθηκε στις 6 Ιανουαρίου 2021.
15. ↑  «The 200 Best Songs of the 1980s - Page 10». *Pitchfork* (στα Αγγλικά). Ανακτήθηκε στις 6 Ιανουαρίου 2021.